Friday, November 28, 2014
ATHLETIC OVAL, MAISAGSAGANA PARA ITI PROVINCIAL MEET 2014
Cabugao, Ilocos Sur – Agtultuloy ti pannakaisagana ti Track and Field Oval/Athletic Ground a proyekto ti LGU-Cabugao ken iti LGU-Probinsial a masarakan iti abagatan ti Cabugao South Central School, Brgy. Bonifacio. Cabugao, Ilocos Sur.
Ita pay, kaaduan nga umay agsansanay ket dagiti napili nga atleta a pannakabagi ti Unit 1 ken Unit V (Private School) a mangibagi iti mapaspasangasangan nga Schools Division Sports Competition (Provincial Meet) a maangay inton Disiembre 1-5, 2014 ditoy a disso.
Kanaig daytoy, naisagana metten dagiti kabarbaro a rubbermat a maikabil iti Cabugao Cultural and Sports Complex a mausar iti pagay-ayaman iti Taekwondo ken ti Gymnastics a daytoy ket nailungalong a pinataud ti LGU-Cabugao para kadaytoy nga event, segun ken ni Mr. Ronel M. Ubaldo, District PESS Coordinator.
Naigiddan a naisagana dagiti dadduma pay a kasapulan a pasilidad a para iti mapaspasangasangan nga Sports Competition. # (Web In-Action)
Posted by Bayan ng Cabugao, Ilocos Sur at 12:52 PM
Subscribe to: Post Comments (Atom)
eng_Latn ilo_Latn ilo_Latn ilo_Latn ilo_Latn ilo_Latn tgl_Latn eng_Latn